open-index/open-wikipedia-markdown huggingface dataset:
.bb

100px|regs|

**.bb** is die agtervoegsel van domeinname in Barbados, 'n eilandnasie in Noord-Amerika.

.bb-domeinname word deur *Telecoms Unit* uitgegee, wat aanspreeklik is vir die topvlakdomein 'bb'.

Domeine kan geregistreer word onder:
* .bb
* .com.bb
* .net.bb
* .org.bb
* .gov.bb
* .info.bb
* .co.bb
* .store.bb
* .tv.bb
* .biz.bb

## Sien ook 
* Lys van Internettopvlakdomeine
* ISO 3166-2:BB

## Eksterne skakels 
* IANA Whois inligting oor die .bb-domein
.bd

100px|regs|

**.bd** is die agtervoegsel van domeinname in Bangladesj.

.bd-domeinname word deur *Bangladesj Telegraph and Telephone Board* uitgegee, wat aanspreeklik is vir die topvlakdomein 'bd'.

## Sien ook 
* Lys van Internettopvlakdomeine
* ISO 3166-2:BD

## Eksterne skakels 
* IANA inligting oor .bd-domein
* Registrasie van .bd-domeine
KNVB-beker

Die **KNVB-beker** is Nederland se nasionale bekertoernooi vir sokker. Die toernooi is die eerste keer in 1898 gespeel en is die oudste sokkertoernooi buite die Verenigde Koninkryk.

Die wenner mag om die Europa League en om die Johan Cruijff Schaal meeding. Die KNVB-beker is 'n uitkloptoernooi, waar die klubs elk net één wedstryd speel. Die eindstryd vind elke jaar in die Kuip in Rotterdam plaas. Omdat die nasionale kompetisie deur sterker klubs oorheers word, is die KNVB-beker vir baie klubs die enigste prys wat hulle kan wen.

Die huidige kampioen is PSV Eindhoven. In 2023 het PSV Eindhoven vir AFC Ajax met 3–2 ná strafdoele in die eindstryd geklop.

## Wenners 
## Eksterne skakels 
*  KNVB-beker
.bh

100px|regs|

**.bh** is die agtervoegsel van domeinname in Bahrein.

.bh-domeinname word deur *BATELCO* uitgegee, wat aanspreeklik is vir die topvlakdomein 'bh'.

## Tweedevlak-domeine 
Daar is agt gedefinieerde domeine op die tweede vlak:
***com.bh**: Kommersiële instellings
***info.bh**: Informasie webtuistes
***cc.bh**
***edu.bh**: Onderwysinstellings
***biz.bh**: Besighede
***net.bh**: Netwerkoperateurs soos Internet diensverskaffers en telekommunikasiemaatskappye
***org.bh**: Niekommersiële instellings
***gov.bh**: Regering en owerheidsinstellings

## Sien ook 
* Lys van Internettopvlakdomeine
* ISO 3166-2:BH

## Eksterne skakels 
* Registrasie van .bh-domeine
.bm

100px|regs|

**.bm** is die agtervoegsel van domeinname in Bermuda. Die domeinnaam is vir die eerste keer in 1993 gebruik.

Die *Bermuda College*, 'n skool vir hoër onderwys, behartig die administrasie van die domein. Die verantwoordelikheid vir die topvlakdomein lê ook by hierdie inrigting.

## Sien ook 
* Lys van Internettopvlakdomeine
* ISO 3166-2:BM

## Eksterne skakels 
*Whois-inligting oor die .bm-domein
.bn

100px|regs|

**.bn** is die Internettopvlakdomein vir Broenei.

## Sien ook 
*Lys van Internettopvlakdomeine
*ISO 3166-2:BN
.bo

100px|regs|

**.bo** is die agtervoegsel van Boliviaanse domeinname, wat deur *BolNet* geadministreer word.

## Sien ook 
*Lys van Internettopvlakdomeine
* ISO 3166-2:BO

## Eksterne skakels 
*IANA se whois-gegewens vir .bo
.br

100px|regs|

**.br** is die agtervoegsel van Brasiliaanse domeinname.

Die topvlak-domein is sedert 1989 gereserveerd. 'n Magdom tweedevlak-domeine is in gebruik. Naas die algemene agtervoegsels soos *.com.br* en *.org.br* is daar ook ongewone domeine soos *.vet.br* vir veeartse en *.art.br* vir die kunste.

## Sien ook 
* Lys van Internettopvlakdomeine
* ISO 3166-2:BR

## Verwysings
.bs

100px|regs|

**.bs** is dit agtervoegsel van domeinname in die Bahamas.

.bs-domeinname word deur die Universiteit van die Bahamas uitgegee, wat aanspreeklik is vir die topvlak-domein 'bs'.

## Sien ook 
*Lys van Internettopvlakdomeine
* ISO 3166-2:BS
.by

100px|regs|

**.by** is die topvlak-domein van Belarus.

Aangevraagde name moet ten minste 2 Latynse letters bevat. Die registrateur behou hulself die reg voor om onwelvoeglike name te weier.

## Sien ook 
* Lys van Internettopvlakdomeine
* ISO 3166-2:BY

## Eksterne skakels 
*Всё о Mathcad 
*IANA se .by-WHOIS-inligting
.bz

100px|regs|

**.bz** is die Internettopvlakdomein van Belize.

.bz word ook dikwels vir besighede ingespan. Die praktyk om .bz-domeine vir besighede te registreer het reeds begin voordat .biz vir die doel beskikbaar was. Die uitbreiding word ook gebruik vir webwerwe in die Italiaanse stad Bolzano (die stad se amptelike afkorting is ook BZ).

## Sien ook 
* Lys van Internettopvlakdomeine
* ISO 3166-2:BZ

## Eksterne skakels 
*IANA se .bz-WHOIS-inligting
Saint Peter Port

**Saint Peter Port** (Frans Saint-Pierre-Port, Guernésiais St Pierre Port) is een van die teen parogieë en die grootste stad van die kanaaleiland Guernsey. Die stad, met 'n oppervlak van 6,5 vierkante kilometer en 'n bevolking van sowat 16&nbsp;488 mense, is die regeringsetel van die eiland.

## Galery 

Lêer:Liberation monument St Peter Port Guernsey.jpg|Bevrydingsmonument.
Lêer:Victoria Tower top St Peter Port Guernsey.jpg|Victoria Toring.
Lêer:Elizabeth College Guernsey.jpg|Elizabeth College.
Lêer:Victor Hugo statue Guernsey.jpg|Standbeeld van Victor Hugo.
Lêer:Albèrt Saint Pièrre Port Dgèrnésy.jpg|Standbeeld van Albert, die Prince Consort.
Lêer:Hauteville House Victor Hugo in Guernsey.jpg|Die huis van Victor Hugo.
Lêer:Castle Cornet Guernsey.jpg|Castle Cornet.
Lêer:StPeterPortChurch.jpg|Die Stadkerk.
Thai

: *Hierdie artikel handel oor die taal in Suidoos-Asië. Vir die etniese groep, sien Thai (volk).*

duimnael|links|Die woord "Thai-skrif" in Thai-skrif
**Thai** (ภาษาไทย, *phasa thai* ) is 'n Tai-Kadai-taal wat deur sowat 20 miljoen mense in Thailand gepraat word. Thai is die amptelike taal van Thailand en is verwant aan Laosiaans. Dit is voor Laosiaans die mees gesproke Tai-Kadai-taal en die tweede belangrikste inheemse taal van Indo-China ná Viëtnamees. Thai word in die Thai-skrif geskryf, 'n Brahmi-skrif uit die Indiese skriffamilie.

## Verwysings 
## Eksterne skakels
.cc

100px|regs|

**.cc** is die Internettopvlakdomein vir die Kokoseilande, 'n Australiese territorium. 

Die domein word deur VeriSign, 'n dogtermaatskappy van *eNIC*, geadministreer. Hulle adverteer die domein internasionaal as "die volgende .com".

## Sien ook 
* Lys van Internettopvlakdomeine
* ISO 3166-2:CC

## Eksterne skakels 
* IANA se .cc-whois-inligting
* Die amptelike .cc-webwerf
Kokoseilande

Die **Kokoseilande** (Engels: *Cocos (Keeling) Islands*), amptelik die **Gebied van die Kokoseilande** (*Territory of Cocos (Keeling) Islands* of *Cocos Islands and Keeling Islands*), is twee ringvormige eilande suidwes van Java in die Indiese Oseaan tussen Australië en Sri Lanka.

Die eilande is 'n gebiedsdeel van Australië met 'n oppervlakte van 14&nbsp;km² en het 'n bevolking van 544 in 2016 gehad. Die hoofstad is West Island en die grootste stad is Bantam. Die Kokoseilande is in 1609 deur kaptain William Keeling ontdek.

## Geografie 
[duimnael|links|[Nasa-Satellietbeeld van die Kokoseilande]]
duimnael|links|Kaart van die Kokoseilande

## Verwysings 
## Bronnelys 
; Algemeen
*  
*  

## Eksterne skakels 
*
Johan Cruijff Schaal

Die **Johan Cruijff Schaal** is 'n Nederlandse sokkertrofee wat na die legendariese sokkerspeler Johan Cruijff genoem is. Die wenner word met 'n enkele wedstryd beslis, wat tussen die wenners van die Eredivisie en KNVB-beker uitgespook word. Die wedstryd vind tradisioneel in Augustus plaas, een week voor die Eredivisie begin, om die sokkerseisoen te open.

Slegs enkele Nederlandse sokkerklubs kon in die verlede die gesogte beker wen. Die huidige kampioen is PSV Eindhoven wat in 2023 die titel ingepalm het.

## Wenners 
## Eksterne skakels 
*  Amptelike webwerf
Douglas (Man)

**Douglas** (Manx-Gaelies: Doolish) is die hoofstad en grootste stad van die eiland Man, 'n selfregerende Britse kroonbesitting. Die stad het 'n bevolking van 27&nbsp;938 mense in 2011 gehad. Dit is geleë aan die monding van die rivier Douglas, en aan 'n baai van drie kilometer. Die rivier Douglas vorm deel van die stad se hawe en hoof kommersiële hawe.

## Ontstaan 
duimnael|links|Loch Promenade tydens 'n storm, 1890's
duimnael|links|Douglas se Promenade langs die baai
duimnael|links|Seeterminaal in Douglas
Douglas was 'n klein nedersetting totdat dit vinnig gegroei het as gevolg van bande met die Engelse hawe van Liverpool in die 18de eeu. Verdere bevolkingsgroei het die volgende eeu gevolg, wat gedurende die 1860's gelei het tot 'n gefaseerde verskuiwing van die Hooggeregshof, die Luitenant-goewerneur se woning, en uiteindelik die setel van die wetgewer, Tynwald, na Douglas vanaf die antieke hoofstad, Castletown.

Die stad is die eiland se hoofspil vir besigheid, finansies, regsdienste, verskeping, vervoer, inkopies en vermaak. Die jaarlikse "Isle of Man TT"-motorfietsren begin en eindig in Douglas.

Douglas was die tuiste van die Summerland-ontspanningsentrum, wat in 1973 in 'n katastrofiese brand verwoes is.

## Onlangse geskiedenis 
Tydens die Eerste- en Tweede Wêreldoorloë was Douglas en ander dele van die eiland Man die tuiste van interneringskampe vir "vyandige vreemdelinge". Douglas het tydens die Tweede Wêreldoorlog sewe uit die tien interneringskampe op die eiland bedryf, insluitend: Hutchinson, Metropole, Central, Palace, Granville en Sefton Camp. Gedeeltes van die Promenade is afgesper en baie gastehuise is vir dié doel gebruik. Die gesneuweldes van die eiland word met die Douglas Oorlogsgedenkteken herdenk.

## Geografie 
Douglas is aan die oostekant van die eiland naby die samevloeiing van die twee riviere Dhoo en Glass wat die Douglas vorm. By Douglas vloei die rivier deur die kaai en in Douglasbaai in. 'n Effens skuins vallei loop die binneland in en daar is heuwels rondom die stad. Die stad word omring deur verskeie dorpies, soos Onchan in die noordooste en Union Mills in die weste.

## Klimaat 
Die weerstasie naaste aan Douglas is die kusweerstasie by Ronaldsway, ongeveer 11 km suidwes van Douglas. Die hoogste temperatuur wat in Ronaldsway aangeteken is, staan op 28.9 °C, aangeteken in Julie 1983. Die gemiddelde hoogste temperatuur vir die jaar is 24.1 °C (75.4 °F).

Ronaldsway kry gemiddeld 14,5 dae ryp per jaar in die tydperk 1981–2010 aangeteken. Die laagste temperatuur wat in Ronaldsway aangeteken is, is −9.1 °C (15.6 °F), aangeteken in Desember 1961. Vir die tydperk 1981–2010 was die gemiddelde laagste temperatuur van die jaar −3.4 °C (25.9 °F).

## Vervoer 
Douglas is die middelpunt van die eiland se busnetwerk, met gereelde dienste na Port Erin, Peel en Ramsey, sowel as verskeie plaaslike busdienste. Die dorp is ook die eindpunt van die twee hoofspoorlyne op die eiland: die stoomtrein na Port Erin en die elektriese tremweg na Ramsey. Dit is ook die tuiste van die veerbootterminal, met gereelde dienste na Heysham en Liverpool en af en toe dienste na Dublin en Belfast.
Rowy, Pommere

**Rowy** (Duits *Rowe*) is 'n Poolse strandoord in die Woiwodskap Pommere.

duimnael|links|250px|Die strand van Rowy
Die voormalige vissersdorp aan die Oosseekus is tussen duingebiede en rietmoerasse geleë, naby die plek waar die Łupawa-rivier uit die Gardno-meer uitvloei en aan die westelike rand van Nasionale Slowinsiese Park (*Słowiński Park Narodowy*).

Rowy se kuslandskap met sy helder lig en klaar blou lug het skilders van die Duitse kunstenaarsgroep *Die Brücke* soos Max Pechstein (1881-1955) en Karl Schmidt-Rottluff (1884-1976) aangetrek wat hier van hul mooiste werke geskep het. Die eksklusiewe kunstenaarskolonie met sy tipiese vissershuise, wat voor die Tweede Wêreldoorlog bestaan het, het nie bewaar gebly nie.

Intussen het Rowy met sy kampeerterreine, gashuise, hotelle en somerhuise 'n gewilde vakansiebestemming geword.
Kasteel van Malbork

Die **kasteel van Malbork** (Duits: *Marienburg*) is een van die magtigste vestings van die Middeleeuse Europa en die derde grootste kasteelkompleks ná die Praagse Hradčany en die Moskouse Kremlin. Die kasteelkompleks is in die Poolse stad Malbork (Duits: *Marienburg*) geleë, sowat 60 kilometer suid-oos van Gdańsk aan die Nogat, 'n takrivier van die Wisła- of Weichsel-rivier in sy mondingsgebied. 

Die kasteel, die grootste ter wêreld wat van bakstene gebou is, het in die 13de en 14de eeu as ordenskasteel van die Duitse Orde aan die oewer van die Nogat-rivier ontstaan. Die kompleks word as een van die uitstekendste voorbeelde van Gotiese argitektuur beskou en is in 1997 deur UNESCO as wêrelderfenis gelys. Dit is al vroeër, in September 1994, deur die Poolse staatspresident as een van die vyftien belangrikste historiese plekke en komplekse in die land aangewys.

## Ordenskastele in Noord-Pole 
Die argitektoniese erfenis van die laagliggende landskap van Noord-Pole sluit 'n groter aantal middeleeuse baksteenvestings in waarvan die meeste deur die Duitse Orde opgerig is. Hierdie kastele, waarvan sommige bewaar gebly het en ander lankal in ruïnes lê, getuig nog steeds van die bekwaamheid van hul boumeesters wat die destydse boutegnieke tot volmaaktheid gebring het. Met hul homogene karakter het die kastele 'n maklik herkenbare deel van die Pommerse landskapsbeeld geword.
duimnael|links|'n Deel van die kasteelkompleks
Die kasteel van Malbork, wat vanaf die vroeë 14de tot die middel van die 15de eeu as hoofkwartier van die Duitse Orde gedien het, is die grootste van hierdie vestings. Die kasteelkompleks bestaan uit drie dele wat op 'n uitgestrekte helling met 'n uitsig op die rivier opgerig is. Die groot vernuf waarmee die beskikbare ruimte gebruik is, het later as voorbeeld vir ander vestingprojekte in Europa gedien. Terwyl die kasteel van Malbork deesdae vanweë sy argitektoniese besonderhede - dit illustreer onder mee die ontwikkeling van gewelwe in die middeleeuse Gotiese boukuns - veral 'n toeristetrekpleister is, is die kompleks terselfdertyd 'n eersterangse historiese monument, nie net as die simbool van die Duitse Orde en sy vyandelike gesindheid teenoor die Poolse staat nie, maar ook vanweë die belangrike rol wat dit by historiese gebeurtenisse tussen die 14de en 19de eeu gespeel het.

Adellikes uit baie dele van Europa het na die kasteel gestroom om aan die middeleuse kruistogte teen die laaste heidene in Europa, die Baltiese Pruise, deel te neem. Later het die kompleks as koninklike woning vir Poolse monarge en as setel vir hooggeplaaste Poolse amptenare gedien, maar ook as wapenarsenaal vir Poolse en Pruisiese magte.

Die kasteel is daarnaas 'n uitstekende voorbeeld vir die ontwikkeling en toepassing van verskillende konservasietegnieke in Europa vanaf die vroeë 19de eeu tot hede nadat groot dele van die kasteel verskeie kere erg beskadig of selfs vernietig is en herbou moes word. Feitlik alle konsepte, wat in die afgelope tweehonderd jaar in hierdie verband aangewend is, kan in die verskillende dele van die kompleks bestudeer en besigtig word.

1000px|duimnael|center|Panorama

## Verwysings 
## Eksterne skakels
Mariehamn

**Mariehamn** (Sweeds: [mɑriːeˈhɑmn], ; Fins: *Maarianhamina*, [ˈmɑːriɑnˌhɑminɑ]) is die hoofstad en grootste stad van Åland, 'n outonome administratiewe provinsie en gebied van Finland. Die stad het 'n bevolking van 11&nbsp;817 in 2023 gehad en beslaan 'n oppervlakte van 20,75&nbsp;km².

duimnael|links|Die hawe van Mariehamn snags
Toe Mariehamn, tans die enigste stedelike nedersetting op die Åland-eilande, in 1861 deur tsaar Aleksander II op 'n smalle landtong tussen twee natuurlike hawens gestig en na die tsarin Maria Alexandrovna vernoem is, was die bevolking 'n skrale dertigtal. Die naam van die stad beteken "Maria se hawe". Die bloeitydperk van die Ålandse handelsvloot en seevervoer in die 19de en 20ste eeu asook die besluit van die Volkebond om 'n outonome status aan die eilandgroep te verleen, het tot 'n vinnige ekonomiese opswaai gelei.

Mariehamn is deesdae 'n gewilde vakansiebestemming vir merendeels Sweedse en Finse toeriste waar groot veerbote, wat van Swede na Finland onderweg is, aandoen.

## Verwysings 
## Eksterne skakels 
*  
*  Amptelike webwerf
*
Słupsk

**Słupsk** [ˈswupsk], Duits *Stolp*, is 'n stad in die Poolse Woiwodskap Pommere en die administratiewe setel van die Powiat Słupski. 

Słupsk is oorspronklik deur ambagsmanne en handelaars gestig - die eerste verwysings na die nedersetting, wat deur inheemse Kasjoebiërs en Duitse setlaars bewoon is, dateer uit die 11de eeu. In die 14de eeu het Słupsk tot die Hanseverbond van Noord-Duitse stede toegetree en danksy die handel met barnsteen 'n ekonomiese bloeitydperk beleef. Vanaf die 15de eeu tot die middel van die 17de eeu het die hertoë van Pommere-Wolgast hul hertogdom vanuit Słupsk geregeer. In 1653 het die stad Pruisies geword.

Słupsk is in Maart 1945 deur die Rooi Leër beset en is net een dag later deur 'n brandramp grotendeels vernietig. Tussen 1975 en 1998 het Słupsk as administratiewe hoofstad van die gelyknamige woiwodskap gefungeer, maar is as gevolg van administratiewe hervormings op 1 Januarie 1999 by die Woiwodskap Pommere ingesluit. 

Vanweë sy ryk argitektoniese erfenis word na Słupsk dikwels ook as die "Klein-Parys van Pommere" verwys.

## Verwysings
.ck

100px|regs|

**.ck** is die agtervoegsel van domeinname van die Cookeilande.

Domeine kan in die volgende kategorieë geregistreer word:
* **.co.ck**: maatskappye
* **.org.ck**: organisasies sonder winsoogmerk
* **.edu.ck**: onderwysinstellings
* **.gov.ck**: regeringsinstellings
* **.net.ck**: Internet-diensverskaffers
* **.gen.ck**:
* **.biz.ck**: besigheidsbladsye
* **.info.ck**: informatiewe bladsye oor die Cookeilande

## Sien ook 
* Lys van Internettopvlakdomeine
* ISO 3166-2:CK

## Eksterne skakels 
* IANA  se whois-gegewens vir .ck
* Webwerf vir domeinregistrasie
.ch

100px|regs|

**.ch** is die agtervoegsel vir Switserse domeinname, en val onder die verantwoordelikheid van die *SWITCH Information Technology Services*.

Die afkorting "ch" kom van *Confederatio Helvetica*, die Latynse naam vir die land.

## Sien ook 
* Lys van Internettopvlakdomeine
* ISO 3166-2:CH

## Eksterne skakels 
* IANA se .ch-whois-inligting
* Switch Internet Domains
.ca

border|100px|regs|

**.ca** is die Internettopvlakdomein van Kanada. Registrasie van .ca-domeine moet aan die Kanadese aanwesigheidseise, soos bepaalde deur die register, voldoen. Voorbeelde van geldige entiteite is:

* meerderjarige Kanadese burgers;
* 'n permanente inwoner van Kanada;
* 'n wettige Kanadese organisasie;
* eskimo's en ander oorspronklike bewoners van Kanada;
* regeringsinstellings

Registrante kan domeine op die tweede vlak (*voorbeeld.ca*) of op die derde vlak registreer. Die tweede vlak bestaan uit geografiese domeine (sien onder).

Die verantwoordelikheid vir die .ca-domein word in 1988 deur Jon Postel (medewerker van die IANA) aan John Demco van die Universiteit van British Columbia oorgedra.

In 1997, op die jaarlikse konferensie van Kanadese Internetgebruikers, word besluit om die registrasieproses te versoepel en te korrigeer. Sedert 1 Desember 2000 is die stigting **Canadian Internet Registration Authority** (CIRA) vir die beheer van die .ca-domein aanspreeklik. Registrasies word via gesertifiseerde registrateurs behartig.

## Domeine op die tweede vlak 
Die volgende tweedevlak-domeine is 'n oorblyfsel uit die tyd voordat CIRA vir die .ca-domein aanspreeklik was. Federaal geregistreerde besighede kan direk op die tweede vlak geregistreer; besighede wat net in een provinsie opereer was verplig om 'n domeinnaam op die derde vlak te registreer.

* .ab.ca — Alberta
* .bc.ca — Brits-Columbië
* .mb.ca — Manitoba
* .nb.ca — Nieu-Brunswyk
* .nf.ca — Newfoundland (nuwe registrasies tans onder .nl.ca)
* .nl.ca — Newfoundland en Labrador
* .ns.ca — Nova Scotia
* .nt.ca — Northwest Territories
* .nou.ca — Nunavut
* .on.ca — Ontario
* .pe.ca — Prins Edwardeiland
* .qc.ca — Québec
* .sk.ca — Saskatchewan
* .yk.ca — Yukon

## Sien ook 
* Lys van Internettopvlakdomeine
* ISO 3166-2:CA

## Eksterne skakels 
* IANA se .ca whois-inligting
*  Canadian Internet Registration Authority (CIRA)
* Lys van gesertifiseerde .ca-registrateurs
Oerdoe

**Oerdoe** (اُردُو, *Urdū*, [ˈʊrd̪uː], ), plaaslik bekend as **Lashkari** (لشکری, *Laškarī*, ləʃkəri), of meer presies **Moderne Standaard-Oerdoe**, is 'n Indo-Ariese taal wat deur sowat 170 miljoen mense in Indië en Pakistan gepraat word. Dit is 'n gestandaardiseerde variëteit van Hindoestani en onderling verstaanbaar met Hindi. Oerdoe is die amptelike taal van Pakistan, een van die amptelike tale van Indië naas Engels en Hindi en van die Indiese deelstate Bihar, Jharkhand, Telangana, Uttar Pradesh en Wes-Bengale.

duimnael|links|Die woord "Oerdoe" in Persies-Arabiese skrif
[duimnael|links|
[Lêer:Lashkari Zaban calligraphy.png|duimnael|links|Die woord "Lashkari-taal" in Nastaliq-skrif

]]
Oerdoe word dikwels as 'n gestandaardiseerde en gepersianiseerde register van Hindoestani beskou. Oerdoe is die amptelike taal en *lingua franca* van Pakistan. Oerdoe is een van die 22 geskeduleerde tale vir amptelike gebruik in die Republiek Indië, en geniet amptelike status in vyf deelstate, maar ook in die hoofstadgebied Delhi.

Aangesien beide registers uit dieselfde Indo-Ariese woordeskat saamgestel is, is die gestandaardiseerde Oerdoe met die gestandaardiseerde Hindi onderling verstaanbaar, en albei registers word saam as Hindoestani of Hindi–Oerdoe gegroepeer. terwyl Hindi sy formele en tegniese woordeskat aan Sanskrit ontleen het. Tydens die koloniale tydperk het godsdienstige, sosiale en politieke faktore daartoe bygedra, dat meer en meer tussen Oerdoe en Hindi onderskei is, wat tot die Hindi-Oerdoe-twispunt gelei het. In die destydse Brits-Indië het Hindoestani as ampstaal gedien, maar met die Verdeling van Indië word meer en meer 'n verskil tussen Hindi en Oerdoe beklemtoon, veral uit politieke redes.

Volgens Nationalencyklopedin se 2010-skatting is Oerdoe, met sowat 66 miljoen moedertaalsprekers, die 21ste mees gesproke taal wêreldwyd. Volgens Ethnologue se 2018-skatting is Oerdoe die elfde mees gebruikte taal wêreldwyd, met altesaam 170 miljoen sprekers, insluitende diegene wat dit as 'n tweede taal gebruik. Indien Hindi saam met Oerdoe as Hindoestani gegroepeer word, is dit die derde mees gebruikte taal wêreldwyd, met sowat 329,1 miljoen moedertaalsprekers en altesaam 697,4 miljoen sprekers van beide Hindi en Oerdoe.

## Sien ook 
* Oerdoe Wikipedia

## Verwysings 
## Eksterne skakels 
*  
*  
*  ترتیب وڈیزائننگ ایم پی خاؿ اردولشکری زبان (voorbeeldtekste)
Sisiliaans

**Sisiliaans** (*sicilianu*) is die Romaanse taal wat in Italië op die eiland Sisilië, in Apulië, Kalabrië en Kampanië, en deur Italiaanse emigrante in Argentinië, Australië, Brasilië, Kanada, Meksiko en die Verenigde State van Amerika deur 10 miljoen mense gepraat word. Daar bestaan ook 'n Sisiliaanse Wikipedia.

## Verwysings
Indonesies

**Indonesies** (*Bahasa Indonesia*, [baˈhasa indoneˈsia], ) is 'n Maleis-Polinesiese taal wat deur sowat 23 miljoen mense in Indonesië, Oos-Timor en Singapoer as moedertaal gepraat word. Dit is 'n gestandaardiseerde variante van Maleis en geniet amptelike status in Indonesië. Indonesies word deur sowat 175 miljoen as 'n tweede taal gepraat. In Oos-Timor is dit saam met Engels 'n werkstaal na die amptelike tale Tetoem en Portugees.

[duimnael|links|Indonesiese padtekens in [Djakarta, Indonesië]]
[duimnael|links|Maleise padtekens in [Maleisië]]
[duimnael|links|'n Tolhek op [Bali, Indonesië]]
In Indonesië word dit algemeen *Bahasa Indonesia* ("Indonesiese taal" of "taal van Indonesië") genoem, maar *Bahasa Nasional* ("Nasionale taal") en *Bahasa Persatuan/Pemersatu* ("Verenigende taal") is ook gebruiklike terme. In die streke van Sumatra en Riau, waar die taal inheems is, verwys die Indonesiërs ook na die taal as *Bahasa Melayu*.

Indonesies/Maleis is verwant aan Balinees, Bandjarees, Chamorro, Javaans, Madoerees, Minangkabau, Palauaans en Soendanees. Dit is ietwat minder verwant aan Filippynse tale soos Cebuano en Tagalog (Filippyns) en het daarnaas nog 'n los verbintenis met Malgassies in Madagaskar.

## Sien ook 
* Indonesiese Wikipedia

## Verwysings 
## Eksterne skakels 
*  Indonesian Word Definition
*  Indonesian Translation
*  Indonesian Text to Speech
*  Indonesian Dictionary
Johan Huizinga

**Johan Huizinga** (7 Desember 1872 - 1 Februarie 1945) was 'n belangrike Nederlandse geskiedkundige. Hy word beskou as die grondlegger van die Nederlandse kultuurgeskiedenis. Huizinga was hoogleraar in die geskiedenis aan die Universiteit van Leiden.

## Bekende werke 
* *Herfsttij der Middeleeuwen* (1919)
* *Erasmus* (1924)
* *In de schaduwen van morgen* (1935)
* *Homo Ludens* (1938)
Joroeba

: *Hierdie artikel handel oor die taal. Vir die etniese groep, sien Joroeba (volk).*

**Joroeba** (*èdè Yorùbá*, letterlik: "Joroeba-taal") is 'n Niger-Kongo-taal in Wes-Afrika wat deur sowat 30 miljoen mense gepraat word. Dit word deur die Joroeba-volk gepraat en is na Engels en saam met Hausa en Igbo een van Nigerië se amptelike tale.

duimnael|links|Ligging van Joroebaland in Nigerië, Togo en Benin
duimnael|links|'n Man uit Nigerië gee 'n voorbeeld van Joroeba
Joroeba behoort tot die Benue-Kongo-tale en word naas ander tale hoofsaaklik in Suidwes-Nigerië asook in dele van Benin en Togo gepraat. Daar is ook sprekers in Brasilië en Kuba, waar die taal as *Nago* bekend staan.

Joroeba is 'n analitiese toontaal met 'n onderwerp-werkwoord-voorwerp-volgorde.

## Sien ook 
* Joroeba Wikipedia

## Verwysings 
## Eksterne skakels 
*
Cookeilande

Die **Cookeilande** (Engels: *Cook Islands*, ; Cookeilandse Māori: ''Kūki 'Āirani'') is 'n groep van 15 eilande in die suidelike deel van die Stille Oseaan en lê in Polinesië. Dit is 'n selfregerende eilandstaat in vrye assosiasie met Nieu-Seeland en word deur 69 lande erken. Saam met Nieu-Seeland, Niue, die Ross-Afhanklikheid en Tokelau vorm dit die Koninkryk van Nieu-Seeland. Die eilande is na James Cook genoem, maar hulle oorweeg tans 'n naamsverandering om die Polinesiese erfenis te weerspieël.

duimnael|links|Kaart van die Cookeilande
Die 15 klein eilandjies beslaan 'n totale oppervlakte van 236 vierkante kilometer en het in 2024 'n bevolking van 7&nbsp;761 gehad.

## Sport 
[duimnael|Die Cookeilande se [haka voor die wedstryd teen Niue, 2015]]
Rugby League is die gewildste sportsoort op die Cookeilande en word as nasionale sport beskou. Rugby, sokker en die vroue se netbal is ook gewild.

Rugby is deur Nieu-Seelanders na die Cookeilande saamgebring en was, soos op die meeste eilandstate van die Stille Oseaan, vanaf die begin van die 20ste eeu die gewildste sportsoort op die Cookeilande. Die nasionale span spel egter slegs teen "kleiner" nasionale spanne en kon tot dusver nog nie vir 'n rugbywêreldbekertoernooi kwalifiseer nie. Hulle kon wel vir die Wêreldrugby o/20-trofee 2008 kwalifiseer.

Rugby League het rugby as gewildste sportsoort oorvleuel en word as die eilandstaat se nasionale sport beskou. Die nasionale span het tot dusver aan drie rugbyleaguewêreldbekertoernooie deelgeneem (in 2000, 2013 en 2021).

Sokker word op die Cookeilande ook beoefen en die nasionale span kom veral teen ander kleiner eilandstate van die Stille Oseaan te staan. Hulle kon nog nie vir 'n Sokker-Wêreldbekertoernooi kwalifiseer nie. Hulle het aan twee Oseanië-sokkerkampioenskappe deelgeneem (in 1998 en 2000).

Soos in ander lidlande van die Britse Statebond is netbal gewild en die nasionale span het aan ses netbalwêreldbekertoernooie deelgeneem. Tydens die Pasifiese Spele het hulle twee goue medaljes (in 1966 en 1991) ingepalm en tydens die Mini-Pasifiese Spele vyf goue medaljes (in 1981, 1985, 1989, 1993 en 1997).

Soos in ander Pasifiese eilandstate word op die Cookeilande 'n tradisionele plaaslike soort krieket beoefen.

## Beelde 

Lêer:Rarotonga Cook Islands.jpg|'n Strand op Rarotonga.
Lêer:Aitutaki from top 2006.jpg|'n Foto vanaf Aituaki geneem.

## Verwysings 
## Bronnelys 
; Algemeen
----
*  
*  

## Eksterne skakels 
*  
*  Amptelike webwerf van die Cookeilandse regering
Naomi Campbell

**Naomi Elaine Campbell** (Streatham, Londen, 22 Mei 1970) is 'n swart Britse supermodel en aktrise van Jamaikaanse afkoms. Campbell begin haar loopbaan in 1980's en het op meer as 500 tydskrifte se voorblaaie verskyn. Sy was onder andere die eerste swart vrou wat op die voorblad van die modetydskrif *Vogue* verskyn het. Sy doen ook liefdadigheidswerk, onder meer vir Unesco.

Campbell het opspraak gemaak omdat sy in 1997 in Suid-Afrika diamante van twyfelagtige herkoms van die Liberiese diktator Charles Taylor ontvang het. Sy het op 5 Augustus 2010 in die Sierra Leone Hof in Den Haag hieroor getuig. Sy het verklaar dat sy nie van die herkoms van die diamante geweet het nie.

## Verwysings 
## Eksterne skakels 
*
Quechua

: *Hierdie artikel handel oor die taal. Vir die etniese groep, sien Quechua (volk).*

**Quechua** (*Runa simi*, letterlik: "mense se taal") is die belangrikste inheemse taal van Suid-Amerika wat deur sowat 10 miljoen mense in die Andesstreek van Argentinië, Bolivië, Chili, Colombia, Ecuador en Peru gepraat word. Dit word veral deur die Quechua gepraat en vorm saam met Aymara, Guaraní en Spaans die amptelike tale van Bolivië, saam met Spaans van Ecuador asook saam met Aymara en Spaans die amptelike tale van Peru. Daarbenewens was Quechua die amptelike taal van die uitgestrekte Inka-ryk en die uitbreiding van dié taal het met die uitbreiding van dié ryk gepaard gegaan.

duimnael|links|Verspreiding van Quechua-dialekte
Quechua word oorwegend in die noorde van Argentinië, in die suide van Bolivië, in die buitenste noorde van Chili, in die buitenste suide van Colombia, in Ecuador en Peru gepraat. Quechua bevat die vier dialekte I (Sentraal), II-A (Noord-Peruaans), II-B (Noordelik) en II-C (Suidelik). Dit vorm sy eie taalfamilie. Sommige taalkundiges groepeer Quechua saam met Aymara onder die Quechumara-tale, hoewel dit algemeen betwis word. Die ooreenkomste in woordeskat en 'n paar opvallende strukturele ooreenkomste word aan lenings en langtermyn plaaslike kontakte toegeskryf. Bekende Afrikaanse leenwoorde uit Quechua sluit koka, kondor, ghwano, lama, Pampas, ponsjo, poema, quinine, quinoa, vicuña en dalk gaucho in.

## Sien ook 
* Inheemse tale van die Amerikas

## Verwysings 
## Eksterne skakels 
*  
*
Galmudug

**Galmudug** is 'n onafhanklike gebied in die suidelike deel van Somalië en is in 1998 outonoom en op 14 Augustus 2006 onafhanklik verklaar. Daar is 'n konflik tussen Galmudug en Puntland oor gebiede in Somalië. Ondanks Galmudug se relatiewe sukses, word die gebied nog nie deur enige ander land as staat erken nie. Die naam Galmudug bestaan uit die naam van die gebiede *Gal*guduud en *Mudug*.

Gaalkacyo is die hoofstad en grootste stad. Galmudug het 'n oppervlakte van sowat 46&nbsp;000&nbsp;km² en sowat 500&nbsp;000 inwoners in 2008 gehad.
Luik (provinsie)

**Luik** (Frans: *Liège*, Duits: *Lüttich*, Nederlands: *Luik*, Waals: *Lidje*, Limburgs: *Luuk*, Luxemburgs: *Léck*) is 'n Belgiese provinsie in Wallonië. Die provinsie het 'n bevolking van sowat 1&nbsp;116&nbsp;000 in 2023 gehad en beslaan 'n oppervlakte van 3&nbsp;857&nbsp;km² met 'n bevolkingsdigtheid van 289 per km². Die hoofstad is die gelyknamige stad Luik (*Liège*).

Luik lê in die ooste van België en grens in die noordooste aan die Nederlandse provinsie Limburg, in die ooste aan die Duitse deelstate Noordryn-Wesfale en Rynland-Palts en in die suidooste aan die Groothertogdom Luxemburg. In Luik word Frans en Wallonies gepraat, behalwe teen die grens met Duitsland waar daar Duits gepraat word en teen die grens met die Groothertogdom Luxemburg waar daar Duits en Luxemburgs gepraat word (die Duits-sprekende Ooskantons), en in die noordooste teen die grens met Nederland en Duitsland waar daar Limburgs gepraat word.

Die Maasrivier vloei deur die westedeel van die provinsie. In die noordweste lê die Haspengouw (*Hesbaye*), en in die suidweste die Condroz. Verder is daar die Land van Herve in die noorde (dit grens aan die Voerstreek in Belgiese Limburg) en in die ooste die Ardenne. Die hoogste punte lê in die Hoë Vene (*Hautes Fagnes/Hohes Venn*, 'n natuurgebied in die Ardenne en die Eifel): die heuwels die Signal van Botrange (694 m) in die munisipaliteit Weismes, die Weißer Stein (693 m) in die munisipaliteit Büllingen op die grens met Duitsland en die Baraque Michel (674 m) in die munisipaliteit Malmedy.

## Administratiewe indeling 
Luik is in administratiewe opsig in vier arrondissemente verdeel:
* Arrondissement Huy
* Arrondissement Liège
* Arrondissement Verviers
* Arrondissement Waremme

Die arrondissemente is in 84 munisipaliteite verdeel.

links|duimnael|Kaart van die arrondissemente en munisipaliteite

## Verwysings 
## Eksterne skakels 
*   Amptelike webwerf van die provinsie Luik
Gaalkacyo

**Gaalkacyo** (Arabies: جالكعيو ook **Galkacyo**) is die hoofstad en grootste stad van die omstrede gebied Galmudug in Somalië. Die suidelike deel is in Galmudug, terwyl die noordelike in die omstrede gebied Puntland geleë is. Dit is net suidoos van die grens tot Ethiopië geleë.. Die stad Galkacyo is verdeel in twee administratiewe gebiede geskei deur 'n betwiste grens.

Geografies is Gaalkacyo in vier dele verdeel: Garsoor, Horumar, Israac en Wadajir. Puntland beheer Garsoor en Israac, terwyl Galmudug Horumar en Wadajir in die suide beheer.

Ná onafhanklikheid is Gaalkacyo die middelpunt van die Galkayo-distrik gemaak. Die stad het die afgelope tyd aansienlik gegroei en dien as 'n kommersiële spilpunt. Bevolkingskattings wissel van 80 000 tot 315 000.

## Geografie
### Ligging
Gaalkacyo is in die hartjie van die Mudug-streek in noord-sentrale Somalië geleë. Nabygeleë nedersettings sluit in Godad (11,1 myl), Bali Busle (16,2 myl), Halobooqad (7,4 myl), Beyra (20,8 myl) en Xera Jaale-bayra (23,8 myl). ), in die suidweste is Saaxo (30 nm), in die suidweste is Laascadale (10,2 nm), en in die suidooste is Arfuda (13,0 nm). Die naaste stede aan Galkayo is Hobyo (217 km), Garowe (219 km) en Qardho (358 km).  Shimbiris, die hoogste piek in Somalië, is sowat 432 km noord in die Cal Madow-bergreeks geleë.

### Klimaat
Gaalkacyo  het 'n warm droë klimaat (Köppen BWh).

## Administrasie
Gaalkacyo is geleë in die noord-sentrale deel van Somalië, en is een van die mees ontwikkelde dorpe in die streek. Die stad is verdeel in vier hoofdistrikte genaamd Garsoor, Horumar, Israac en Wadajir distrikte onderskeidelik. Die Puntland -administrasie beheer dele van Garsoor en Israac, terwyl Galmudug Horumar, Wadajir beheer.

Alhoewel relatief stabiel in vergelyking met Suid-Somalië, Die administrasies van Puntland en Galmudug het daarna in Februarie 2011 'n ooreenkoms in Garowe onderteken en amptelik ingestem om saam te werk oor veiligheids-, ekonomiese en sosiale aangeleenthede om interstreeklike betrekkinge te versterk.

## Verwysings 
## Eksterne skakels
Luxemburg (provinsie)

**Luxemburg** (Frans: *Luxembourg*, Nederlands: *Luxemburg*, Duits: *Luxemburg*, Waals: *Lussimbork*, Luxemburgs: *Lëtzebuerg*) is 'n Belgiese provinsie in Wallonië. Die provinsie het 'n bevolking van sowat 294&nbsp;000 in 2023 gehad en beslaan 'n oppervlakte van 4&nbsp;459&nbsp;km² met 'n bevolkingsdigtheid van 66 per km². Die hoofstad is Aarlen (*Arlon/Arel*).

Luxemburg lê in die suidooste van België en grens in die ooste aan die Groothertogdom Luxemburg en in die suide aan die Franse geweste Lotaringe en (vir 'n stukkie) Champagne-Ardenne. In Luxemburg word Frans en Wallonies gepraat, behalwe in die suidooste teen die grens met die Groothertogdom Luxemburg waar daar ook Luxemburgs gepraat word, die Arelerland. In die suide teen die grens met Lotaringe word naas Frans ook Gaumais gepraat.

Luxemburg lê grotendeels in die Ardenne, behalwe die uiterste noordweste wat in die Famenne en die Condroz lê en die uiterste suide wat Belgies Lotaringe of die Gaume genoem word. Deur die suider deel van die provinsie vloei die Semoisrivier en deur die noorder deel die Ourtherivier. Die Baraque de Fraiture in die munisipaliteit Vielsalm is met 652 meter die hoogste heuwel in Luxemburg en die op twee na hoogste van België.

## Administratiewe indeling 
Luxemburg is in administratiewe opsig in vyf arrondissemente verdeel: 
* Arrondissement Arlon
* Arrondissement Bastoge
* Arrondissement Marche-en-Famenne
* Arrondissement Neufchâteau
* Arrondissement Virton

Die arrondissimente is in 43 munisipaliteite verdeel.

links|duimnael|Kaart van die arrondissemente en munisipaliteite

## Verwysings 
## Eksterne skakels 
*  Amptelike webwerf van die provinsie Luxemburg
Maakhir

duimnael|links|Vlag van Maakhir tot 2008.

**Maakhir** (Somalies: *Goboleedka Maakhir*, Arabies: ماخر / Maakhirian), amptelik **Maakhir Staat van Somalië** (Somalies: *Maamul Goboleedka Maakhiran*, Arabies: ولاية ماخر الصومال‎ / Wilaayatul baladul Maakhir balad- aṣ-Ṣūmmāal) is 'n voormalige omstrede gebied in die noordelike deel van Somalië en was tussen 2007 en 2009 'n omstrede gebied. Daar is 'n konflik tussen Puntland en Somaliland oor Maakhir en sedert Januarie 2009 is Maakhir 'n deel van Puntland en word deur Somaliland geëis.

Die hoofstad en grootste stad was Badhan. Maakhir het 'n oppervlakte van sowat 700&nbsp;000 km² en sowat 35&nbsp;000 inwoners gehad.

## Verwysings
Suidwes-Somalië

**Suidwes-Somalië** (Somalies: *Koonfur-Galbeed Soomaaliya*) was tussen 2002 en 2006 'n omstrede gebied in die suidwestelike deel van Somalië. Die hoofstad en grootste stad was Baidoa. Suidwes van Suidwes-Somalië lê die omstrede gebied Jubaland. In 2002 verklaar die Rahanweyn Resistance Army (RRA) Suidwes-Somalië onafhanklik. In 2006 word die gebied weer amptelik by Somalië ingelyf.
Medina

[duimnael|links|Die [moskee van die profeet Mohammed]]
**Medina** (Arabies: ‏المدينة المنورة, ook Medina, die Verligte) is die tweede heiligste stad van die Islam en lê in Saoedi-Arabië. Medina het in 2006 'n bevolking van 1&nbsp;300&nbsp;000 gehad en het 'n oppervlakte van 589&nbsp;km². Die Moskee van die Profeet in Medina is deel van die hadj, die Islamitiese bedevaart. Medina is een van die twee stede waar Mohammed die Koran van Allah ontvang het. Met die vlug van Mohammed uit Mekka in 622 begin die Islamitiese kalender. In 632 sterf Mohammed in Medina. Tradisioneel is die stad vir nie-Moslems gesluit.

## Sien ook 
* Al-Masdjid an-Nabawi

## Verwysings 
## Eksterne skakels 
*  
*  Amptelike webwerf
ASEAN

**ASEAN** (Engels: *Association of Southeast Asian Nations*) is 'n internasionale organisasie van die lande in Suidoos-Asië. ASEAN is op 8 Augustus 1967 deur Thailand, Indonesië, Maleisië, Filippyne en Singapoer in Bangkok, Thailand, gestig en het uit die voormalige ASE ontstaan.

duimnael|links|ASEAN+3 met Japan, Suid-Korea en die Volksrepubliek China
duimnael|links|Lidlande van ASEAN:
 ASEAN-lidlande
 ASEAN-waarnemerlande
 ASEAN+3
 Oos-Asiatiese Spitsberaad
 ASEAN-streeksforum
Op 7 Januarie 1984 het Broenei, op 28 Julie 1995 Viëtnam, op 23 Julie 1997 Laos en Mianmar, op 30 April 1999 Kambodja en op 26 Oktober 2025 Oos-Timor by ASEAN aangesluit. Papoea-Nieu-Guinee is sedert 1984 'n waarnemerland. Op 1 Januarie 2010 is die vryhandelsone met Australië, Nieu-Seeland, Indië, Japan, Suid-Korea en die Volksrepubliek China gestig.

## Lidlande 
## Waarnemerlande 
* 

## Instellings 
* Universiteitsnetwerk
* S.E.A. Write Award
* Sokkerfederasie

## Sekretaris-generaals 
## Verwysings 
## Bronnelys 
; Algemeen
*  

## Eksterne skakels 
*  Amptelike tuisblad
*  ASEAN-volkslied
*  *Southeast Asian Ministers of Education Organization*
*  *ASEAN News Network*
Akwitanië

**Akwitanië** (in Afrikaans ook gespel as **Aquitanië**; Frans: *Aquitaine*, Oksitaans: *Aquitània*, Baskies: *Akitania*, Saintongeais: *Aguiéne*) was 'n Franse gewes, in die suidweste van Frankryk, wat uit die départements Gironde, Landes, Dordogne, Lot-et-Garonne en Pyrénées-Atlantiques bestaan het. Die administratiewe hoofstad was Bordeaux. Sedert 2016 maak die streek deel uit van die nuwe administratiewe gewes Nouvelle-Aquitaine (Nieu-Akwitanië).
Al Bayda

**Al Bayda** (Arabies: ‏البيضاء) is 'n stad in Libië met 'n bevolking van 250&nbsp;000 (2010-sensus). Die stadsgebied strek oor 'n oppervlakte van 155,54&nbsp;km².

## Eksterne skakels
Parthenon

200px|regs|duimnael|Die Parthenon

Die **Parthenon** (Antieke Grieks: **Παρθενών**) is 'n tempel geleë op die Atheense akropolis in Griekeland, wat aan die Griekse godin Athena gewy is, wat deur die inwoners van antieke Athene as hul behoedster gehuldig is. Konstruksie aan die Parthenon het 'n aanvang geneem in 447&nbsp;v.C. en dit is voltooi in 438&nbsp;v.C., alhoewel die versiering daarvan voortgeduur het tot 431&nbsp;v.C. Dit is die belangrikste oorblywende gebou van klassieke Griekeland en word algemeen beskou as die apeks van die ontwikkeling van die Doriese orde. Die dekoratiewe beeldhouwerk word onder die hoogtepunte van Griekse kuns getel. Die Parthenon word geag as 'n blywende simbool van antieke Griekeland en van die Atheense demokrasie, en as een van die wêreld se vernaamste kulturele monumente. Die Griekse departement van kultuur is tans besig om 'n program deur te voer van selektiewe restourasie en rekonstruksie om die stabiliteit van die deels bouvallige struktuur te verseker.

Die Parthenon self het 'n ouer tempel vir Athena vervang, wat onder historici as die Pre-Parthenon of Ouer Parthenon bekend is, wat in die Persiese inval van 480&nbsp;v.C. vernietig is. Soos meeste Griekse tempels is die Parthenon ook aangewend as 'n tesourie. Vir 'n tyd het dit dan ingestaan as die skatkis van die Deliese bond wat later as die Atheense ryk bekend geword het. In die 6de eeu n.C. is die Parthenon omskep in 'n Christenkerk wat gehuldig is aan die maagd Maria. Ná die Ottomaans-Turkse besetting is dit weer omskep in 'n moskee in die vroeë 1460's en is daar ook 'n minaret aangebring. Op 26 September 1687 is 'n Ottomaans-Turkse wapendepot binne die gebou getref deur bombardement van 'n Venisiaanse aanvalsmag. Die gevolglike ontploffing het die Parthenon en die beeldhouwerk daarvan beskadig. In 1806 het Thomas Bruce, 7de hertog van Elgin, sekere van die oorblywende beeldhouwerk verwyder met toestemming van die Ottomaanse Turke. Hierdie beeldhouwerke, tans bekend as die Elgin-marmerbeelde of die Parthenon marmerbeelde, is in 1816 verkoop aan die Britse Museum in London, waar dit tans uitgestal word. Die Griekse regering is van vaste voorneme dat die beeldhouwerke aan Griekeland terugbesorg moet word, maar dusvêr sonder samewerking aan Britse kant.

## Verwysings
Nasionale Vrouedag

regs|duimnael|300px|'n Protes by die Universiteit van Lesotho tydens 'n vrouedag.

**Nasionale Vrouedag** is 'n openbare vakansiedag wat jaarliks op 9 Augustus in Suid-Afrika gevier word. Die eerste Nasionale Vrouedag het op 9 Augustus 1994 plaasgevind. Die dag gedenk die nasionale optog van vroue op hierdie dag in 1956 om beswaar te maak teen wetgewing wat Swart Afrikane verplig het om 'n pas te dra. Die pas (bewysboek) was 'n spesiale dokument wat die daaglikse beweging van swart mense gedurende die apartheidsera beperk het, met die doel om wit woongebiede te beveilig.

In 2006 is die optog herhaal om die vyftigjarige herdenking te vier. Baie van die veterane wat in 1956 deelgeneem het, het dié geleentheid bygewoon.

## Die geleentheid 
Op 9 Augustus 1956 het 20 000 vroue 'n optog na die Uniegebou in Pretoria onderneem om teen die voorgestelde wysigings aan die Groepsgebiedewet (algemeen bekend as die paswette) van 1950 te protesteer.

Die optog is deur die vroueaktiviste Helen Joseph, Lillian Ngoyi, Rahima Moosa en Sophia Williams gelei. Die vroue het 'n petisie met 14 000 handtekeninge by die kantoordeure van die Eerste Minister van Suid-Afrika, J. G. Strijdom, gelos. Die vroue het vir 30 minute in stilte gestaan en toe 'n proteslied begin sing wat spesiaal vir die geleentheid gekomponeer is: ''Wathint'Abafazi Wathint'imbokodo!* (*As jy die vroue raak, het jy 'n rots geslaan.'').  Sedertdien het die frase (of die huidige weergawe: "Tref jy 'n vrou, dan tref jy 'n rots!") 'n verteenwoordiging van vroue in Suid-Afrika se durf en krag geword.

## Beduidenis
Nasionale Vrouedag vestig aandag op belangrike kwessies wat vroue steeds in die gesig staar soos ouerskap, huishoudelike geweld, seksuele teistering in die werksplek, ongelyke betaling en onderrig vir alle meisies. Die dag kan gebruik word om hierdie sake te bevorder. Te danke aan hierdie publieke vakansiedag, was daar al baie beduidende vooruitgang. Voor 1994 was daar slegs 2,7%  vroueverteenwoordiging in die Parlement en net 27,7% verteenwoordiging in die Nasionale Byeenkoms. Hierdie persentasie het feitlik verdubbel met 48% verteenwoordiging in die Suid-Afrikaanse regering. 

## Verwysings
## Sien ook 
* Internasionale Vrouedag op 8 Maart.
* Moedersdag op die tweede Sondag van Mei.
* Lys van openbare vakansiedae in Suid-Afrika
Waals-Brabant

**Waals-Brabant** (Frans: *Brabant wallon*, Nederlands: *Waals-Brabant*, Duits: *Wallonisch-Brabant*, Waals: *Roman Payis* of *Braibant walon*, Pikardies: *Roman Poaiyis* of *Brabant walon*) is 'n Belgiese provinsie in Wallonië. Die provinsie het 'n bevolking van sowat 413&nbsp;000 in 2023 gehad en beslaan 'n oppervlakte van 1&nbsp;097&nbsp;km² met 'n bevolkingsdigtheid van 376 per km². Die hoofstad is Waver (*Wavre*).

Waals-Brabant lê in die midde van België, teenoor Vlaams-Brabant. In die provinsie word naas Frans ook Waals gepraat, met uitsondering van die uiterste westelike deel waar Pikardies naas Standaardfrans as omgangstaal gebruik word.

Die ooste van Waals-Brabant behoort tot die Haspengouw (*Hesbaye*). Die hoogste punt is 174 m en lê in die munisipaliteit Perwez.

## Administratiewe indeling 
Waals-Brabant het slegs een administratiewe arrondissement:
* Arrondissement Nivelles

Die arrondissement is in 27 munisipaliteite verdeel.

links|duimnael|Kaart van die arrondissemente en munisipaliteite

## Verwysings 
## Eksterne skakels 
*  Amptelike webwerf van die provinsie Waals-Brabant
Saint-Denis, Réunion

:*Hierdie artikel handel oor die hoofstad van Réunion. Vir die stad in Europese Frankryk, sien Saint-Denis, Seine-Saint-Denis.*

**Saint-Denis** is sedert 1738 die hoofstad en grootste stad van Réunion, 'n oorsese gebied van Frankryk in die Indiese Oseaan. Die stad het 'n bevolking van 145&nbsp;238 in 2012 gehad en 'n oppervlakte van 142,79&nbsp;km².

## Geografie 
Die hoofdorp Reunion is geleë in die noordelike deel van die eiland, op 'n kusgebied aan die hange van die berg massief Piton des Neiges. Die hoogste punt van die dorp is die Roche Écrite op 2&nbsp;276&nbsp;meter bo seevlak.

## Infrastruktuur 
Die Roland Garros-lughawe is 7 km oos van die stad geleë.

## Besienswaardighede 
duimnael|links|150px|Garden State gesien vanaf die ingang.
* Barachois
* Katedraal van Saint-Denis de La Réunion
* Die moskee Noor-e-Islam, die meeste van Reunion en die oudste bestaande op Franse bodem (1905)
* Garden State

## Gebore 
* Roland Garros (6 Oktober 1888 – 5 Oktober 1918), Franse vlieënier
* Raymond Barre (12 April 1924 - 25 Augustus 2007), Franse ekonoom en politikus
* Daniel Narcisse (16 Desember 1979 - ), handbalspeler

## Susterstede 
*  Metz, Frankryk
*  Nice, Frankryk
*  Tangier, Marokko
*  Charleroi, België
*  Taiyuan, Volksrepubliek China

## Eksterne skakels 
*  Amptelike webwerf